CELEX: 22012D0267
Language: sl
Date: 2012-04-26 00:00:00
Title: 2012/267/EU: Sklep št. 2/2012 Odbora veleposlanikov AKP-EU z dne 26. aprila 2012 o prekinitvi mandata namestnika direktorja Centra za razvoj podjetništva (CRP)

22.5.2012   
            
            
               SL
            
            
               Uradni list Evropske unije
            
            
               L 131/10
            
         SKLEP št. 2/2012 ODBORA VELEPOSLANIKOV AKP-EU
   z dne 26. aprila 2012
   o prekinitvi mandata namestnika direktorja Centra za razvoj podjetništva (CRP)
   (2012/267/EU)
   ODBOR VELEPOSLANIKOV AKP-EU JE –
   ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 (1), kakor je bil prvič spremenjen v Luxembourgu 25. junija 2005 (2) in drugič v Ouagadougouju 22. junija 2010 (3), ter zlasti člena 2(6) Priloge III Sporazuma,
   ob upoštevanju Sklepa Odbora veleposlanikov AKP-ES št. 8/2005 z dne 20. julija 2005 o statutu in poslovniku Centra za razvoj podjetništva (CRP) (4) in zlasti člena 7(6) Sklepa,
   ob upoštevanju naslednjega:
   
               (1)
            
            
               Jyoti JEETUN je bila imenovana za namestnico direktorja CRP z učinkom od 1. septembra 2010 s Sklepom Odbora veleposlanikov AKP-EU št. 4/2010 (5) brez poseganja v morebitne prihodnje odločitve, ki bi jih Odbor sprejel v okviru svojih pristojnosti.
            
         
               (2)
            
            
               Izvršni odbor CRP je na posebni seji 27. septembra 2011 soglasno predlagal prekinitev službovanja direktorja in namestnice direktorja –
            
         SPREJEL NASLEDNJI SKLEP:
   Člen 1
   Mandat Jyoti JEETUN kot namestnice direktorja CRP se prekine z učinkom od 10. avgusta 2012.
   Člen 2
   Izvršni odbor CRP se s takojšnjim učinkom pooblasti, da sprejme ustrezne ukrepe za zagotovitev pravilnega upravljanja Centra do imenovanja novega namestnika ali namestnice direktorja.
   
      V Bruslju, 26. aprila 2012
      
         
            Za Odbor veleposlanikov AKP-EU
         
         
            Predsednica
         
         Shirley SKERRITT-ANDREW
      
   
   
      (1)  UL L 317, 15.12.2000, str. 3.
   
      (2)  Sporazum o spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 (UL L 209, 11.8.2005, str. 27).
   
      (3)  Sporazum o drugi spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000, kakor je bil prvič spremenjen v Luxembourgu 25. junija 2005 (UL L 287, 4.11.2010, str. 3).
   
      (4)  UL L 66, 8.3.2006, str. 16.
   
      (5)  UL L 145, 11.6.2010, str. 18.